b"\n_START_ARTICLE_\nComtat de Bilstein\n_START_PARAGRAPH_\nEl comtat de Bilstein fou un jurisdicci\xc3\xb3 feudal del Sacre Imperi Romanogerm\xc3\xa0nic amb una extensa propietat a l'\xc3\xa0rea dels estats federals actuals de Hessen i Tur\xc3\xadngia.\n_START_SECTION_\nEls comtes Wigger\n_START_PARAGRAPH_\nEl seu comen\xc3\xa7ament se suposa amb el comte Wigger I, que apareix documentat des de 967 i fins a 981 amb drets comtals extensos i b\xc3\xa9ns immobles a la Germarmark al riu Werra mitj\xc3\xa0 (Raum Frieda i Eschwege), a l'Hainich (Bad Langensalza, Schlotheim, M\xc3\xbchlhausen o M\xc3\xbclhausen de Tur\xc3\xadngia i Oberdorla) a l'Obereichsfeld. La propietat dels comtes Wigger s'estenia a Dornburg an der Saale fins a l'\xc3\xa0rea de Zeitz, on el 965-981 apareix com marcgravi a Zeitz. La fam\xc3\xadlia era un llinatge de Tur\xc3\xadngia paral\xc2\xb7lel als Ekkehardinern, als comtes de K\xc3\xa4fernburg, als comtes de Schwarzburg i als comtes de Weimar als segles X a XII.\n_START_SECTION_\nEls comtes de Bilstein\n_START_PARAGRAPH_\nEls seus descendents s'anomenaven a partir de m\xc3\xa9s o menys de 1130 com a comtes de Bilstein pel castell de Bilstein, al H\xc3\xb6llental(la Vall de l'Infern) a l'oest d'Albungen, una part de l'actual Eschwege. Aquest castell va ser edificat al voltant de 1100 per ells mateixos. En aquest temps tenien disputes militars amb els comtes de Northeim, que al voltant de 1105-1110 el comte Rugger (R\xc3\xbcdiger) de Bilstein havia derrotat, i va construir el castell de Bielstein en el lloc d'un que havien destru\xc3\xaft. El successor, Rugger II de Bilstein va residir al nou castell i va ampliar la seva \xc3\xa0rea - W\xc3\xa4lder i Hohen Mei\xc3\x9fner - com a Rodungsherrschaft. Amb aquest objectiu va fundar tamb\xc3\xa9 el monestir de Germerode que es va convertir en el monestir dom\xc3\xa8stic de la dinastia. El nom familiar Bilsteiner fou aplicat tamb\xc3\xa9 als antics membres de la fam\xc3\xadlia de manera retroactiva.\n_START_SECTION_\nC\xc3\xa0rrecs de comtes de castell\n_START_PARAGRAPH_\nPer els Ludowinger la necessitat de donar totes les tasques d'administraci\xc3\xb3 del castell de Wartburg, particularment la protecci\xc3\xb3 constant i millora relativa de les instal\xc2\xb7lacions de la fortalesa, a les mans d'un fidel, es va fer evident al segle\xc2\xa0XII; els Bilstein van ser aix\xc3\xad comtes del castell de Wartburg. Amb els comtes de Wartburg apareixen de manera simult\xc3\xa0nia al principi del segle\xc2\xa0XIII com a comtes de castell de Brandenburg sobre el ve\xc3\xad castell de Brandenburg una l\xc3\xadnia lateral dels comtes de Bilstein, que no era consangu\xc3\xadnia dels Ludowinger.\n_START_SECTION_\nDecad\xc3\xa8ncia\n_START_PARAGRAPH_\nEl comte Ot\xc3\xb3 II de Bilstein va vendre el feu de Bilstein el 1301 i despr\xc3\xa9s d'aix\xc3\xb2 tamb\xc3\xa9 el seu alou al landgraviat d'Enric I de Hessen. Amb ell desapareixia el 1306 la dinastia.\n_START_SECTION_\nConnexi\xc3\xb3 amb altres llinatges nobles\n_START_PARAGRAPH_\nSegons la cr\xc3\xb2nica Reinhardsbrunner del monjo Johannes Caput del monestir d'Ilfeld un Elger de Bilstein fundava Ilburg al Werra i s'anomenava el comte d'Ilfeld. El 1162 un noble d'Ilfeld es casava amb Lutruda d'Hohnstein i agafava despr\xc3\xa9s el nom de Ilfeld-Hohnstein; llavors a partir de 1182 va quedar nom\xc3\xa9s Hohnstein."